# Alec Guinness

### Wikipedia

Alec Guinness Obi-Wan Kenobina elokuvassa Tähtien sota.

Sir Alec Guinness (s. 2. toukokuuta 1914, Lontoo, Englanti – k. 5. elokuuta 2000, Midhurst, Englanti) oli brittiläinen näyttelijä. Häntä pidetään yhtenä taitavimmista ja muuntautumiskykyisistä brittinäyttelijöistä sekä draamallisissa että koomisissa osissa.

Guinness syntyi Englannin pääkaupungissa Lontoossa ja teki ennen näyttelijänuraansa mainostekstejä. Hän esiintyi näyttelijänä ensimmäisen kerran Old Vic -teatterissa vuonna 1936, ja vaikka hänet tunnettiin myöhemmällä urallaan etenkin elokuvarooleistaan, hän jatkoi samalla teatteriuraansa ja tuli kuuluisaksi etenkin Shakespeare-tulkinnoistaan. Hän avioitui näytelmäkirjailija ja näyttelijä Merula Salamanin kanssa 1938. Heidän ainoa lapsensa oli näyttelijä Matthew Guinness, joka syntyi 1940. Toisen maailmansodan aikana Guinness palveli merimiehenä Englannin laivastossa. Hän komensi maihinnousualusta ja osallistui liittoutuneiden puolella Sisilian ja Elban valloittamiseen. Myöhemmin hän toimitti varusteita jugoslavialaisille partisaanisisseille.

Guinnessin ensimmäiset elokuvaroolit olivat Charles Dickens -filmatisoinneissa Suuria odotuksia (The Great Expectations, 1946) ja Oliver Twist (1948). Kuuluisuuteen hän nousi kuitenkin Ealing-elokuvayhtiön komedioissa 1950-luvun alussa. Mustassa komediassa Kruunupäitä ja hyviä sydämiä (Kind Hearts and Coroners, 1949) Guinness osoitti muuntautumiskykynsä näyttelemällä kahdeksaa roolihahmoa, joista jokainen murhataan elokuvan aikana. Sitä seurasivat mm. Varastin miljoonan (The Lavender Hill Mob, 1951), Mies valkoisessa puvussa (The Man in the White Suite, 1951) ja Naisentappajat (The Ladykillers, 1955), joista viimeisessä Guinnessin kanssa esiintyi ainoan kerran toinen muutautumiskykyinen brittiläinen näyttelijä Peter Sellers.

Seuraavina vuosikymmeninä Guinness nähtiin useissa historiallisissa suurelokuvissa. Päärooli Kwai-joen sillassa (The Bridge on the River Kwai, 1957) toi hänelle parhaan miespääosan Oscarin. Muita huomattavia elokuvia olivat Arabian Lawrence (Lawrence of Arabia, 1962), Rooman valtakunnan tuho (The Fall of the Roman Empire, 1964), Tohtori Živago (Doctor Zhivago, 1965), Cromwell (1970) ja Hitler – viimeiset kymmenen päivää (Hitler – the Last Ten Days, 1973).

Alec Guinnessin merkittäviin roolihahmoin kuuluu kiistatta jediritari Obi-Wan Kenobi alkuperäisessä Tähtien sota -trilogiassa (1977–83). Lähes 70-vuotias Guinness ei pitänyt roolihahmostaan eikä koko Tähtien sodasta, koska ne olivat hänestä lapsellisia, eikä hän edes lukenut Tähtien sodan ihailijoiden hänelle lähettämiä kirjeitä. Ohjaaja George Lucas ja monet Tähtien sota -elokuvien näyttelijät kuitenkin kehuivat Guinnessin taitavuutta ja kärsivällisyyttä. Kaukokatseisesti Guinness otti näyttelijänpalkkionsa prosenttiosuutena filmin tuotosta, ja se on sittemmin ollut todella huomattava. Hänen on sanottu ansainneen Tähtien sodasta enemmän kuin koko aikaisemmalla urallaan yhteensä.

Englannin kuningatar Elisabet aateloi Guinnessin vuonna 1959. Guinness kuoli vuonna 2000 syöpään Midhurstissa Englannissa. Hänen vaimonsa Merula kuoli vain kaksi kuukautta myöhemmin.

## [muokkaa] Elokuvat (epätäydellinen)

Ilmestymisvuosi | Suomenkielinen nimi | Alkuperäinen nimi | Rooli
1996 | Eskimo Day | Eskimo Day | James
1992 | Tarinoita Hollywoodista | Tales from Hollywood | Heinrich Mann
1988 | Pikku Dorrit | Little Dorrit | William Dorrit
1985 | Isä Quijote | Monsignor Quixote | Isä Quijote
1984 | Matka Intiaan | A Passace to India | Professori Godpole
1984 | Edwin | Edwin | Fennimore Truscott
1983 | Tähtien sota: Episodi VI – Jedin paluu | Star Wars Episode VI: Return of the Jedi | Obi-Wan Kenobi
1983 | Lemmensairas lääkäri | Lovesick | Sigmund Freud
1980 | Nostakaa Titanic! | Raise the Titanic | John Bigalow
1980 | Tähtien sota: Episodi V – Imperiumin vastaisku | Star Wars Episode V: The Empire Strikes Back | Obi-Wan Kenobi
1977 | Tähtien sota: Episodi IV – Uusi toivo | Star Wars Episode IV: A New Hope | Obi-Wan Kenobi
1976 | Murha, murha, päästäkää etsivät irti! | Murder by Death | Jamesir Bensonmum
1973 | Hitler: viimeiset kymmenen päivää | Hitler: The Last Ten Days | Adolf Hitler
1970 | Saiturin joulu | Scrooge | Jacob Marleyn kummitus
1970 | Cromwell | Cromwell | Kuningas Kaarle I
1967 | Näyttelijät | The Comedians | Majuri Jones
1966 | Quiller – kuolemaa silmästä silmään | The Quiller Memorandum | Pol
1966 | Hotelli Paratiisi | Hotel Caruso | Benedict Boniface
1965 | Tohtori Zivago | Doctor Zivago | Yevgraf Zhivago
1965 | Tilanne toivoton mutta ei vakava | Situation Hopeless... But Not Serious | Wilhelm Frick
1964 | Rooman valtakunnan tuho | The Fall of the Roman Empire | Marcus Aurelius
1962 | Arabian Lawrence | Lawrence of Arabia | Prinssi Feisal
1962 | Kapinalliset merellä | H.M.S. Defiant | Kapteeni Crawford
1962 | Teetä Tokiossa | A Majority of One | Koichi Asano
1960 | Sankarin kunnia | Tunes of Glory | Jock Sinclair
1959 | Kaksoisolento | The Scapecoat | John Barratt/Jacques De Gue
1959 | Miehemme Havannassa | Our Man in Havana | Jim Wormold
1958 | Päin seiniä | The Horse's Mouth | Gulley Jimson
1957 | Kaikkien aikojen kapteeni | Barnacle Bill | William Horatio Ambrose
1957 | Kwai-joen silta | The Bridge on the River Kwai | Eversti Nicholson
1956 | Joutsen | The Swan | Prinssi Albert
1955 | Naisentappajat | The Lady Killers | Professori Marcus
1955 | Vanki | The Prisoner | Kardinaali
1955 | Rakkautta Pariisissa | To Paris with Love | Edgar Fraser
1954 | Isä Brownin salaisuus | Father Brown | Isä Brown
1953 | Kapteenin paratiisi | The Captain's Paradise | Henry James
1953 | Voittamaton Malta | Malta Story | Peter Ross
1952 | Sepä vasta mies! | The Card | Edward Henry Machin
1951 | Mies valkoisessa puvussa | The Man in the White Suit | Sidney Stratton
1951 | Varastin miljoonan | The Lavender Hill Mob | Henry Holland
1950 | Kadun kasvatti | The Mudlark | Benjamin Disraeli
1950 | Viimeinen loma | Last Holiday | George Bird
1949 | Kruunupäitä ja hyviä sydämiä | Kind Hearts and Coroners | Herttua / Pankkiiri / Pastori / Kenraali / Amiraali / nuori Ascoyne / nuori Henry / Lady Agatha
1948 | Oliver Twist | Oliver Twist | Fagin
1946 | Suuret toiveet | Great Expectations | Herbert Pocket

## [muokkaa] Aiheesta muualla

- Alec Guinness Internet Movie Databasessa (IMDb.com)

Haettu osoitteesta http://fi.wikipedia.org../../../a/l/e/Alec_Guinness_c31c.html

Luokat: Englantilaiset näyttelijät | Hollywood Walk of Fame

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Deutsch
- English
- Español
- Esperanto
- Français
- Hrvatski
- Italiano
- עברית
- ქართული
- Magyar
- Nederlands
- 日本語
- Norsk (bokmål)
- Polski
- Português
- Русский
- Svenska